ddrg/super_eurlex huggingface dataset:
Virallinen lehti nro C 323 , 21/10/1998 s. 0063



KIRJALLINEN KYSYMYS E-0667/98 komissiolle esittäjä(t): Sir Jack Stewart-Clark (PPE) (10. maaliskuuta 1998) Aihe: EU:n yleinen tullietuusjärjestelmä ja tullimaksujen jälkikanto maahantuojilta Yleinen tullietuusjärjestelmä on laaja kauppapoliittinen järjestelmä, jonka tarkoituksena on auttaa köyhiä, vähemmän kehittyneitä maita siten, että tietyistä maista EU:hun tuoduista tuotteista peritään suosituimmuusjärjestelmän mukainen alempi tullimaksu. Saadakseen tämä tullietuuden jäsenvaltion tulliviranomaisilta maahantuojien on liitettävä hakemukseensa asianmukaisesti vahvistettu alkuperätodistus (lomake A). Tämän lomakkeen A myöntää alkuperävaltion valtuuttama viranomainen, ja alkuperämaassa toimiva viejä toimittaa sen EU:ssa toimivalle tuojalle. Näyttää kuitenkin siltä, että Bangladeshista on tuotu tekstiilituotteita, joiden kohdalla on esiintynyt runsaasti väärennettyjä ja väärin perustein annettuja alkuperätodistuksia, jotka toisin sanoen ovat mitättömiä. Seurauksena tästä eräs vaalipiirissäni toimiva yritys saattaa joutua maksamaan jälkikantona huomattavan summan tullimaksuja. Nämä yritykset/maahantuojat eivät voi olla vastuussa siitä, että komission neuvottelemien sopimusten täytäntöönpano ja hallinnointi on tehotonta. Onko komissio tutkinut näiden väärennettyjen alkuperätodistusten syntyhistoriaa? Jos komissio on sitä tutkinut, mihin tuloksiin se on tullut? Mihin toimiin komissio on ryhtynyt suojatakseen minun vaalipiirissäni toimivaa yritystä ja muita sen kaltaisia yrityksiä, jotka ovat hyvässä uskossa hyväksyneet nämä väärennetyt alkuperätodistukset? Komission jäsenen Mario Montin komission puolesta antama vastaus (2. kesäkuuta 1998) Yhteisön Bangladeshiin lähettämä asiantuntijaryhmä tutki yhdessä Bangladeshin viranomaisten kanssa marras-joulukuussa 1996 alkuperätodistusten (lomake A) aitoutta ja asianmukaisuutta. Nämä lomakkeet koskivat vuosina 1994-1996 yhteisöön saapuneita lähetyksiä, jotka sisälsivät yleisen suosituimmuusjärjestelmän mukaisesti tuotuja tekstiilitavaroita. Yhteisön selvitysten tuloksena Bangladeshin viranomaiset peruuttivat noin 15 000 A-lomakkeen mukaista alkuperätodistusta. Lisäksi on tutkittava, voidaanko 10 000:ta muuta edellä mainittuna ajanjaksona annettua alkuperätodistusta pitää suosituimmuusjärjestelmän mukaisina. Yhteisön tullikoodeksi määrittelee selvästi kaikkien asianosaisten velvoitteet, ja Euroopan yhteisöjen tuomioistuin on vahvistanut ne säännöllisesti. Tuomioistuimen äskettäiset tuomiot ovat tukeneet periaatetta, että alkuperätuotteen aitouteen luottaminen on maahantuojille osa normaalia kauppaan liittyvää riskiä, joka ei ole vältettävissä. Havaitut ongelmat antoivat neuvostolle aiheen pyytää komissiota ehdottamaan ratkaisua tullimaksujen jälkikantoon. Komissio on laatinut tullietuusjärjestelmien hallintoa koskevan tiedonannon ((KOM(97) 402 lopullinen. )), jossa otetaan huomioon asian maailmanlaajuinen tausta. Kysymys on talous- ja sosiaalikomitean, neuvoston ja parlamentin käsiteltävänä, jotta kaikki asianosaiset voisivat omalta osaltaan ryhtyä soveltuviin toimenpiteisiin terveen hallinnon ja valvonnan takaamiseksi.
Virallinen lehti nro C 304 , 02/10/1998 s. 0114



KIRJALLINEN KYSYMYS E-0475/98 komissiolle esittäjä(t): Richard Howitt (PSE) (27. helmikuuta 1998) Aihe: Lisääntymisterveys Komission PO 1 B:lle on annettu tehtäväksi laatia lisääntymisterveyttä koskeva ehdotus, johon sisältyy HIV:n torjuminen. Milloin tämä ehdotus saadaan valmiiksi ja julkaistua? Sitoutuuko komissio varmistamaan, että koko yhteisön alueella noudatetaan yhtenäistä politiikkaa, jolla lisääntymisterveyden turvaaminen asetetaan ensisijaiseksi tavoitteeksi kaikissa PO 1:n, PO 1A:n, PO 1B:n, PO 8:n ja Echo:n tukemissa kehitysohjelmissa? Aiotaanko Euroopan parlamenttia kuulla tästä asiasta? Komission jäsenen Manuel Marínin komission puolesta antama vastaus (23. huhtikuuta 1998) Yhdistyneiden Kansakuntien kansainvälisen väestö- ja kehityskonferenssin (ICPD) toimintaohjelman hyväksymisestä tulee ensi vuonna kuluneeksi viisi vuotta, minkä johdosta komissio suunnittelee vuonna 1998 uutta tiedonantoa, jossa annetaan suuntaviivat väestökysymyksiä ja lisääntymisterveyttä koskevalle komission kehitysyhteistyöpolitiikalle ja -strategialle. Tiedonanto laaditaan voimassa olevien terveydenhuoltoa, väestökysymyksiä, perhesuunnittelua, äitiyshuoltoa, HIV/AIDS-kysymyksiä, sukupuolikysymysten integrointia ja sukupuolista hyväksikäyttöä koskevien politiikkojen ja ohjelmien pohjalta. Komission aikomuksena on kuulla yksityiskohtaisesti Euroopan parlamenttia ja jäsenvaltioita tämän tiedonannon sisällöstä.
Virallinen lehti nro C 304 , 02/10/1998 s. 0159



KIRJALLINEN KYSYMYS P-0843/98 komissiolle esittäjä(t): Jean-Antoine Giansily (UPE) (11. maaliskuuta 1998) Aihe: Unionin tuki Togon vaalien järjestämiseksi Komission edustusto on Togon tulevien presidentinvaalien suhteen julkistanut joitakin virallisia suosituksia vaalien täysimääräisen avoimuuden varmistamiseksi. Vaikuttaa siltä, että osana vaalien järjestämiseen annettavaa taloudellista apua komission asiantuntija avustaa 9. syyskuuta 1997 annetulla lailla asetettua kansallista vaalikomissiota, jonka kaikki jäsenet (puolet presidentillisestä enemmistöstä ja puolet oppositiosta) ovat jo vannoneet valan nimityksen yhteydessä. 1. Onko tämä asiantuntija jo nimetty? Jos ei, milloin se tehdään? 2. Mitä asiantuntijan toimenkuvaan tarkalleen kuuluu? Komission jäsenen João de Deus Pinheiron komission puolesta antama vastaus (26. maaliskuuta 1998) Presidentinvaalien täydellinen avoimuus ja niiden valmistelu avoimissa ja rehellisissä olosuhteissa ovat erittäin tärkeitä demokratian periaatteiden ja oikeusvaltion varmistamiseksi Togossa. Komissio lähetti asiantuntijan Togoon maaliskuussa 1998. Hänen tehtävänään on antaa lausunto kansalliselle vaalilautakunnalle mahdollisesti annettavan tuen edellytyksistä. Vaalilautakunta asetettiin erittäin myöhään ottaen huomioon, että presidentinvaalien ensimmäinen kierros on määrä järjestää kesäkuussa 1998. Komissio aikoo jatkossakin seurata erittäin tiiviisti vaaliprosessin etenemistä yhdessä jäsenvaltioiden kanssa. Se tukee Togon valtiosta riippumattomien järjestöjen toteuttamia vaaleja koskevia tiedotusohjelmia ja vaalijärjestelyihin osallistuvien toimihenkilöiden koulutusohjelmaa.
Virallinen lehti nro C 304 , 02/10/1998 s. 0020



KIRJALLINEN KYSYMYS E-0031/98 komissiolle esittäjä(t): John Corrie (PPE) (29. tammikuuta 1998) Aihe: EU:n Kyprosta koskeva apu Kuinka paljon rahaa Kypros on saanut EU:lta viimeisen kymmenen vuoden aikana? Kuinka paljon ja minkälaisiin hankkeisiin sitä käytettiin Kreikan ja vastaavasti Turkin puolella? Komission jäsenen Hans van den Broekin komission puolesta antama vastaus (17. helmikuuta 1998) Kyprokselle kolmannen ja neljännen rahoituspöytäkirjan mukaisesti myönnetyt määrärahat ovat seuraavat: Kolmas rahoituspöytäkirja (1990*1994) Euroopan investointipankin (EIP) omista varoista: 44 miljoonaa ecua Avustukset: 13 miljoonaa ecua Riskipääomat: 5 miljoonaa ecua Neljäs rahoituspöytäkirja (1995*1998) Euroopan investointipankin (EIP) omista varoista: 50 miljoonaa ecua Avustukset: 22 miljoonaa ecua Riskipääomat: 2 miljoonaa ecua Kolmannen rahoituspöytäkirjan määrärahat on käytetty kokonaisuudessaan. Neljännen rahoituspöytäkirjan määrärahoja käytetään parhaillaan. Rahoituspöytäkirjat on tehty Kyproksen hallituksen kanssa koko saaren eduksi.
Virallinen lehti nro C 304 , 02/10/1998 s. 0156



KIRJALLINEN KYSYMYS P-0774/98 komissiolle esittäjä(t): Helena Torres Marques (PSE) (5. maaliskuuta 1998) Aihe: DAPHNE-hankkeet Voisiko komissio ilmoittaa, mitkä hankkeet on hyväksytty osaksi DAPHNE-aloitetta? Kuinka monta portugalilaista hanketta ehdotettiin, ja miksi yhtään niistä ei hyväksytty? Komission jäsenen Anita Gradinin komission puolesta antama vastaus (24. maaliskuuta 1998) Vuonna 1997 esitettiin 428 Daphne-aloitteeseen liittyvää hanketta. Komissio myönsi niistä 47:lle taloudellista tukea. Portugalilaiset kansalaisjärjestöt esittivät ainoastaan kaksi kyseisistä 428 hankkeesta. Toista ei voitu hyväksyä teknisistä syistä * pyydetty summa oli 110 ecua, kun tuen ohjeissa määrättiin myönnettävän tuen vähimmäismääräksi hallinnollisista syistä 10 000 ecua. Toinen hanke hylättiin, koska siltä arvioitiin puuttuvan lisäarvo Euroopan tasolla sekä tarvittavat pääkumppanit.
KIRJALLINEN KYSYMYS E-0343/98 komissiolle esittäjä(t): Amedeo Amadeo (NI) (17. helmikuuta 1998)

Aihe: Oliiviöljymarkkinoiden kriisi

Italian oliiviöljymarkkinoiden kriisi, jonka vuoksi öljyn kysyntä laski viime vuonna 7,2 prosenttia, on johtanut irtisanomisiin ASSITOL OLIVA- ja FEDEROLIO-yrityksissä. Irtisanomisia näytetään jatkettavan, mikä herättää yhä suurempaa huolestuneisuutta.

1. Eikö komissio katso, että näihin toimenpiteisiin ei olisi tarvinnut vielä ryhtyä, sillä uutta öljyn YMJ:ä ei ole vielä aloitettu yhteisössä ja näin ollen ei ole tarpeen sanoa henkilöstöä irti ennen kuin uudet säännöt on vahvistettu?

2. Eikö komissio pidä tarpeellisena tällaisessa hätätilanteessa nostaa ylintä taattua tuotantotasoa ja vahvistaa kansalliselle tuotannolle yläraja?

3. Katsooko se tarpeelliseksi määrätä todellisista merkinnöistä ensimmäisestä puristuskerrasta valmistetun öljyn laadun säilyttämiseksi, mikä on ehkä muita aloitteita tärkeämpi kilpailun turvaamiseksi tarkistetun alkuperänimityksen saaneen öljyn markkinoilla yhteisön- ja maailmanlaajuisesti?

Komission jäsenen Franz Fischlerin komission puolesta antama vastaus (11. maaliskuuta 1998)

Komissio on tietoinen siitä, että Italiassa kulutustuen avulla pakatut oliiviöljymäärät ovat vähentyneet, mikä johtuu erityisesti siitä, että nykyinen tuki on suhteellisen pieni (12 ecua 100 kilogrammaa kohden).

Tilannetta analysoidaan käsiteltäessä ehdotusta, jonka pitäisi johtaa oliiviöljyalan nykyisen markkinajärjestelyn uudistamisehdotukseen. Komissio tutkii tässä yhteydessä, onko mahdollista poistaa kulutustukijärjestelmä, mihin parlamentti näyttää suhtautuvan myönteisesti.

On aivan luonnollista, että arvoisan parlamentin jäsenen tarkoittamat kaksi tärkeintä italialaista pakkausalan yhdistystä ovat mukauttaneet rakenteitaan uuteen tilanteeseen. Erityisesti ne ovat vähentäneet henkilöstöä, jonka tehtävänä on esittää ja valvoa yhdistysten jäsenten kulutustukea koskevia hakemuksia.

Kun komissio valmistelee oliiviöljyalan yhteisen markkinajärjestelyn uudistamista, se tutkii erityisen huolellisesti arvoisan parlamentin jäsenen ehdotuksia. Näistä voidaan mainita mahdollisuus lisätä taattua vähimmäismäärää, mahdollisuus vahvistaa enimmäismäärät tuottajajäsenvaltiota kohti ja tilaisuus säätää uusia kaupan pitämistä koskevia sääntöjä, joilla pyritään suojaamaan tehokkaammin extra virgin -oliiviöljyjä.
KIRJALLINEN KYSYMYS E-0396/98 komissiolle esittäjä(t): Daniela Raschhofer (NI) (24. helmikuuta 1998)

Aihe: Rajavaltiolle myönnettävä tuki

Itävalta, jolla on pisin yhteinen ulkoraja Euroopan unionin jäsenyyttä hakeneiden maiden kanssa, joutuu ensimmäisenä kohtaamaan Euroopan laajentumisesta itään aiheutuvat uudet olosuhteet. Myös tämän vuoksi Itävallassa vaaditaan yhä kovaäänisemmin erityistä rajavaltioille kohdistettua tukea, jotta odotettavissa olevat ongelmat voitaisiin ratkaista.

Onko Itävalta esittänyt Euroopan unionille vaatimuksen saada erityistä rajavaltioille myönnettävää tukea?

Mikä on komission näkökanta ja mielipide tällaisesta tuesta?

Missä muodossa komission mielestä tällaista rajavaltiolle myönnettävää eritystä tukea voitaisiin antaa?

Kuinka paljon tukea voitaisiin myöntää?

Komission jäsenen Monika Wulf-Mathiesin komission puolesta antama vastaus (18. maaliskuuta 1998)

Itävallan viranomaiset ovat toimittaneet komissiolle asiakirjan, jossa ehdotetaan erityistä tukiohjelmaa sellaisille yhteisön alueille, joilla on yhteinen ulkoraja Keski- ja Itä-Euroopan maiden (KIE-maat) kanssa.

Markkinoiden avautumisen ja laajentumisen vaikutukset voivat tuntua nopeammin ja voimakkaammin niillä alueilla, joilla on yhteinen ulkoraja KIE-maiden kanssa, kuin muilla alueilla, mutta raja-alueet myös hyötyvät uusien markkinoiden läheisyydestä, joka tarjoaa uusia mahdollisuuksia. Näiden uusien markkinoiden merkityksen yhteisön tuottajille osoittaa yhteisön ja KIE-maiden välisen kaupan nopea kasvu sekä niiden ja yhteisön välisen kauppataseen kasvava ylijäämä. Vaikka palkat KIE-maissa ovat huomattavasti matalampia kuin Itävallassa, tämä ei näy suoraan tuotteiden kustannuksissa, koska itävaltalaisten työntekijöiden tuottavuutta pidetään suurempana. Lisäksi laajentumisen vaikutuksia pehmennetään siirtymäajan järjestelyillä erityisesti herkillä alueilla.

Useat raja-alueet saavat jo nyt tukea rakennerahastoista. Uudet Saksan osavaltiot ja Burgenland ovat tällä hetkellä ja todennäköisesti myös tulevaisuudessa tavoitteen 1 alueita. Suurin osa muista Saksan, Itävallan ja Italian raja-alueista saa tavoitteen 5 b mukaista tukea. Koska uuden tavoitteen 2 yhteydessä jäsenvaltioille tarjotaan mahdollisuus soveltaa kansallisia valintaperusteita merkittävään osaan tuettuja alueita, ne voivat valita näihin raja-alueita, jos katsovat niillä ilmenevän erityisiä ongelmia.

Lisäksi komissio ehdottaa yhteisön Interreg-aloitteen säilyttämistä. Interreg-aloite ja PHARE-ohjelmaan kuuluva raja-alueiden yhteistyö ovat sopivia välineitä sellaisten raja-alueiden ongelmien ratkaisemiseen, joilla on yhteinen ulkoraja KIE-maiden kanssa. Interregin erityisestä rakenteesta uuden suunnitteluajanjakson aikana ei ole vielä tehty päätöstä, mutta siihen tulee sisältymään riittävää joustavuutta raja-alueiden tarpeiden täyttämiseksi, koska jäsenvaltiot voivat tehdä ehdotuksia tukea saavista alueista ja tuettavista hankkeista.

Vaikka yhteisön laajentumisella tulee olemaan erityisiä vaikutuksia raja-alueilla, Agenda 2000 *asiakirjassa ((KOM (97)2000. )) ehdotettujen rakennepolitiikan välineiden ulottuvuus ja joustavuus on riittävä näiden aiheiden käsittelemiseen.
Virallinen lehti nro C 304 , 02/10/1998 s. 0132



KIRJALLINEN KYSYMYS E-0567/98 neuvostolle esittäjä(t): Hiltrud Breyer (V) (3. maaliskuuta 1998) Aihe: Hormoneilla kasvatettujen eläinten lihaa koskeva EU:n tuontikielto WTO:n valituselimen tekemän päätöksen mukaan EU:lla on oikeus tieteellisten tutkimusten perusteella määrittää kuluttajansuojelun taso sopivaksi katsomallaan tavalla siten, että se voi olla korkeampi kuin mitä se olisi kansainvälisten terveydenhuoltonormien mukaisesti. 1. Mitä erityisiä aihepiirejä varten on laadittava mahdollisia riskitekijöitä koskevat vaaditut tieteelliset todisteet? 2. Keitä tutkijoita EU on pyytänyt toimittamaan edellä mainitut todisteet? 3. Kuinka paljon tähän tieteelliseen tutkimukseen on varattu rahaa? 4. Osallistuvatko myös jäsenvaltiot tähän? 5. Mitä tutkimuksia aiotaan suorittaa ja milloin ne aloitetaan? 6. Kuinka suurella summalla ja missä muodossa Saksan hallitus tukee hormonilihan vastaisia tieteellisiä tutkimuksia? Vastaus (8. kesäkuuta 1998) Perustamissopimuksen mukaisesti komissio on toimivaltainen edustamaan yhteisöä WTO:ssa ja näin ollen asiaa käsittelevässä erityistyöryhmässä sekä sen valituselimessä. Arvoisan parlamentin jäsenen kysymykset olisi näin ollen osoitettava komissiolle.
Virallinen lehti nro C 304 , 02/10/1998 s. 0060



KIRJALLINEN KYSYMYS E-0250/98 komissiolle esittäjä(t): Richard Howitt (PSE) (13. helmikuuta 1998) Aihe: Eurooppalaisen meludirektiivin puute Ottaen huomioon, että yhteisö on osoittanut kantavansa huolta Euroopan kansalaisten terveydestä ja hyvinvoinnista ja ottaen huomioon ympäristödirektiiveissä selkeästi esiin tuodut tavoitteet, miksi näitä suuntauksia ei ole yhdistetty melusaastetta käsitteleväksi direktiiviksi? Ottaako komissio huomioon, että tällainen direktiivi olisi pitänyt laatia jo kauan aikaa sitten ja aikooko komissio nyt ottaa asian käsiteltäväksi kiireellisenä asiana? Komission jäsenen Ritt Bjerregaardin komission puolesta antama vastaus (18. maaliskuuta 1998) Komissio on jo ryhtynyt tehokkaisiin toimenpiteisiin melun torjumiseksi, kuten se ilmoitti tulevaisuuden melupolitiikkaa käsittelevässä vihreässä kirjassaan ((KOM(96) 540 lopullinen. )). Komissio antoi 18. helmikuuta 1998 ehdotuksen Euroopan parlamentin ja neuvoston direktiiviksi ulkona käytettävien laitteiden melupäästöjä koskevan jäsenvaltioiden lainsäädännön lähentämisestä ((KOM(98) 46. )). Komissio aikoo antaa vuoden 1999 alussa ehdotuksen direktiiviksi ympäristömelusta. Direktiivin tarkoituksena on lisätä yhdenmukaisuutta esimerkiksi seuraavien seikkojen osalta: melun vaikutusten havainnointi, melun matemaattinen laskutapa, seuranta ja mittaaminen, melukartoitus ja meluntorjuntasuunnitelmat. Kööpenhaminassa järjestetään toukokuussa 1998 suuri konferenssi, johon Euroopan parlamenttiakin on pyydetty osallistumaan. Työryhmien alustavia tehtävänkuvauksia on jo jaettu laajalti.
Virallinen lehti nro C 304 , 02/10/1998 s. 0117



KIRJALLINEN KYSYMYS P-0489/98 komissiolle esittäjä(t): Karl Habsburg-Lothringen (PPE) (17. helmikuuta 1998) Aihe: Alkoholin ja alkoholijuomien valmisteverojen määrien lähentämistä koskeva kertomus Lokakuun 19 päivänä 1992 annetussa direktiivissä 92/84/ETY ((EYVL L 316, 31.10.1992, s. 29. )) otettiin käyttöön valmisteverojen määrien lähentämiseksi vähimmäismääräjärjestelmä. Mainitun direktiivin 8 artiklan mukaan neuvoston on joka toinen vuosi, ensimmäisen kerran viimeistään 31. joulukuuta 1994, tarkastettava direktiivissä ilmoitetut verokannat ja päätettävä yksimielisesti, Euroopan parlamenttia kuultuaan, tarvittavista toimenpiteistä. Tarkastus perustuu komission antamaan kertomukseen ja komission mahdollisesti tekemään ehdotukseen. Kertomuksessa on otettava huomioon sisämarkkinoiden kitkaton toiminta, verokantojen reaaliarvo sekä sopimuksen yleiset tavoitteet. Lisäksi siinä on huomioitava erilaisten alkoholijuomien välillä vallitseva kilpailu. Komission neuvostolle ja Euroopan parlamentille 13. syyskuuta 1995 käsiteltäväksi antamassa ensimmäisessä kertomuksessa ehdotettiin alkoholituotteiden valmisteveron minimimäärän mukauttamisen lykkäämistä tarkempien tutkimusten ja neuvottelujen ajaksi. Tähän mennessä komissio ei ole antanut uutta kertomusta, mikä on direktiivin määräysten mukaisesti siis jo yli vuoden myöhässä. Milloin komissio antaa Euroopan parlamentille kertomuksen alkoholin ja alkoholijuomien valmisteverojen määrien lähentämisestä? Miten komissio selittää sen, että kyseinen kertomus on jo yli vuoden myöhässä? Komission jäsenen Mario Montin komission puolesta antama vastaus (10. maaliskuuta 1998) Komissio pyytää kunnianarvoisaa jäsentä tutustumaan vastaukseen, jonka komissio antoi herra Bill Millerin esittämään kirjalliseen kysymykseen E-37/98 ((EYVL C 196, 22.6.1998, s. 110. )).
Virallinen lehti nro C 304 , 02/10/1998 s. 0033



KIRJALLINEN KYSYMYS E-0124/98 komissiolle esittäjä(t): Marjo Matikainen-Kallström (PPE) (30. tammikuuta 1998) Aihe: Jatkokysymys koulumaito-ohjelmaan Komission jäsen Franz Fischlerin 17. joulukuuta 1997 antama vastaus (E-3130/97 ((EYVL C 158, 25.5.1998, s. 40. ))) koulumaitojärjestelmää koskeneeseen kysymykseeni on epälooginen. Komissaari Fischler toteaa vastauksessaan, että komissio ei halua nykyisellä runsasrasvaisia maitotuotteita suosivalla tukijärjestelmällään ¨vaikuttaa tuensaajien valintaan jomman kumman maitotuotteen hyväksi¨. Jotta komissaari Fischlerin logiikka avautuisi minulle, haluaisin esittää seuraavan jatkokysymyksen: Miten komissio perustelee väitteensä, jonka mukaan runsasrasvaisten maitotuotteiden tukeminen vähärasvaisten kustannuksella ei vaikuttaisi tuensaajien valintaan runsasrasvaisten tuotteiden hyväksi? Komission jäsenen Franz Fischlerin komission puolesta antama vastaus (27. helmikuuta 1998) Yhteisön koulumaito-ohjelmassa eri maitotuotteille jaetun tuen määrä on vahvistettu ottamalla huomioon kyseisten tuotteiden maitopitoisuus. Tämän vuoksi tukea annetaan vähemmän puolittain kuoritulle maidolle kuin täysmaidolle. Koska täysmaidon vähittäismyyntihinta on kuitenkin korkeampi, oppilaan maksama nettohinta on suurinpiirtein sama molempien tuotetyyppien osalta eikä sen näin ollen pitäisi vaikuttaa valintaan jomman kumman maitotuotteen hyväksi.
Virallinen lehti nro C 304 , 02/10/1998 s. 0024



KIRJALLINEN KYSYMYS E-0054/98 komissiolle esittäjä(t): Nikitas Kaklamanis (UPE) (29. tammikuuta 1998) Aihe: Yhteisön oliiviöljytukien jyrkkä vähentäminen Kreikan oliivintuottajat ovat joutuneet hyvin huonoon taloudelliseen asemaan sen jälkeen, kun yhteisön tukimaksu päätettiin pudottaa 457 drakmasta kiloa kohti 301 drakmaan kilolta. Tämä päätös on saattanut tuottajat epätoivoon, sillä he tulevat menettämään yhteensä noin 180 miljardia drakmaa vuonna 1998, menetys, joka tapahtuu kaudella, jolla heidän tulonsa ovat kutistuneet ennennäkemättömällä tavalla Kreikan viime vuosien hallitusten jatkuvasti toimeenpanemien taloudellisten säästöohjelmien vuoksi. Se, että heidän on objektiivisesti katsoen mahdotonta korvata oliiviöljyn tuotanto jonkin muun tuotteen tuotannolla, mutkistaa tilannetta entisestään ja voimistaa heidän tunnettaan siitä, että he tuottavat sellaista tuotetta, jota EU ei päättäväisesti tue. Haluaisin saada tietää Euroopan komissiolta, mihin toimiin se täsmälleen aikoo ryhtyä tukeakseen monilta tahoilta iskuja saaneita kreikkalaisia oliivintuottajia, joilla tulee olemaan edessään selvä elannon hankkimisongelma, jos yhteisön öljylle maksaman tuen leikkauspäätös toimeenpannaan käytännössä. Komission jäsenen Franz Fischlerin komission puolesta antama vastaus (26. helmikuuta 1998) Oliiviöljyalan yhteisessä markkinajärjestelyssä (YMJ) säädetään oliiviöljyn tuotantoa koskevasta tukijärjestelmästä. Tähän tukeen sisältyvät seuraavat seikat: - tuottajille, joiden keskimääräinen oliiviöljyn tuotanto on enemmän kuin 500 kilogrammaa yhden markkinointivuoden aikana, annetaan tukea 142,20 ecua 100 kilogrammalta, ja mahdollinen 1 350 000 tonnin taatun enimmäismäärän (TEM) ylitys vaikuttaa tukeen. - tuottajille, joiden keskimääräinen oliiviöljyn tuotanto on vähemmän kuin 500 kilogrammaa yhden markkinointivuoden aikana, annetaan tukea 151,48 ecua 100 kilogrammalta sekä lisätukea 3,574 ecua 100 kilogrammalta. Taatun enimmäismäärän (TEM) ylitys ei vaikuta tukeen. Näistä kahdesta tuotantotuesta pidätetään oliivirekisterin perustamiseksi 2,4 prosenttia, oliiviöljyn laadun parantamiseksi 1,4 prosenttia sekä hyväksyttyjen tuottajaorganisaatioiden ja niiden liittojen toimintaan 0,8 prosenttia. Tuotantotuen pienentäminen, johon arvoisa parlamentin jäsen viittaa, koskee suurtuottajien markkinointivuodeksi 1996*1997 saamaa tuotantotukea. Komission tietojen mukaan noin 25 prosenttia Kreikan kaikista oliivinviljelijöistä on tällaisia tuottajia. On kuitenkin otettava huomioon, että oliivinviljelijöiden tulot muodostuvat vain osittain kyseisestä tuesta, sillä oliivinviljelijälle maksetaan tuotetun oliiviöljyn myynnistä.